Alfacharín

Alfacharín (Alfajarín en castellano y oficialment) ye una villa y municipio aragonés d'a provincia de Zaragoza, situada en a Comarca Central. Fa parte d'o partiu chudicial de Zaragoza.

A suya población ye de 2.298 habitants (2012), en una superficie de 137,57 km², con una densidat de población de 16,70 hab/km².

 Historia 
Encara que o castiello andalusí d'Alfacharín fuese reconquiesto por o rei Alifonso I o Batallero, se tornó a perder dimpués d'a batalla de Fraga. En 1131 os cristianos ya prenioron Alfacharín pa cutio. En 1293 o rei Chaime I creyó a baronía d'Alfacharín con os lugars d'Alfacharín, Candasniellos, Farlet y Nuez d'Ebro, que fue entregada a Pero Cornel III. Alfacharín en os sieglos XIII y XIV, mientres perteneixió a la Casa de Cornel, fue fortificau.

 Cheografía 
A villa d'Alfacharín ye situada a 199 metros d'altaria sobre o livel d'a mar, a una distancia de 17 km d'a ciudat de Zaragoza, a capital d'a suya comarca, d'o suyo partiu chudicial, d'a suya provincia y d'Aragón.

En o termin d'Alfacharín trobamos o despoblau de Candasniellos.

 Clima    
A suya temperatura anyal ye 15.22 °C, con una temperatura meya en chinero de 5.3 °C y en chulio de 26.89 °C.  "Valores normales de precipitación y temperatura de la red climatológica (1961-1990). Serie monografías. Año 2000" (Instituto Nacional de Meteorología) en a pachina web de l'Instituto Aragonés de Estadística (IAEST).

 Toponimia 
O suyo nombre ye d'orichen arabe, y en os textos medievals apareixe, como ye normal, con diferents variants graficas: Alfaiarin, Alfaiarino, Alfagerin, Alfagarin, Alfagarino, Alhagerin, Alhagerim.

Sobre o suyo significau en arabe tenemos tres explicacions:
 Dende l'arabe المحجر Al-Hacharïn ("los que treballan en una pedrera").
 Dende l'arabe Al-Hayyarayn ("as dos penyas").
 Dende l'arabe Al-faikhar (os "alfarers").

A zaguera hipotesi encara que siga la mes conoixida ye menos probable que atras porque o fonema arabe representau por a letra kha s'adaptó ta l'aragonés como g ("garrofera"), estando a primera hipotesi mes acertada porque a chim amaneix como ch en os arabismos presos por l'aragonés.

Lo trobamos escrito Alfaiarin en lo testamento de Tomás Cornel, un texto de 1353 en luenga aragonesa:

{{Cita|En el nopne de Dios e de su gracia. Sepan todos, que nós, don Thomás Cornel, sennor de Alfaiarin, puesto en gran flaqueza e enfermedat, emperò bendito Dios en nuestro buen sesso e buena memoria e palaura manifiesta porque nenguno en carne puesto, a la muert corporal escapar non puede, e mas cierta cosa non sia, que és la muert}}

En o fogache de 1495 s'escribiba Alfajarin. En a documentación medieval d'a Cort de chusticia d'a Casa de Ganaders de Zaragoza s'escribe Alfajarín y Alfacharín, correspondendo con un tiempo que a scripta medieval aragonesa se descomponeba y preneba a ortografía castellana, con a ch pa representar l'africada.

Bi ha microtoponimos en aragonés como Cados, La Portaza (l'arco d'entrada d'a muralla medieval), Cueva de las Grallas. Bi ha tamién un toponimo muit interesant, Brazal del Marchuel, que vien de l'arabe "march", "prau", preso por l'aragonés como "Almarchal", con un sufixo romance, y que amuestra un caso de -ch- en romance actual que vien d'o fonema africau que se representa con chim en arabe.

 Demografía 

 Administración 
 Reparto de concellers 
Eleccions municipals Resultaus electorals oficials d'o Ministerio de l'Interior Partiu 1979 1983 1987 1991 1995 1999 2003 2007 2011 2015 2019 Partido Aragonés - 6 7 6 7 4 5 5 4 5 5 Partido de los Socialistas de Aragón - 3 2 3 - 1 2 3 2 2 4 Ganar Alfacharín - - - - - - - - - 2 1 Partido Popular - - - 0 2 2 1 1 2 2 1 Chunta Aragonesista - - - - - - - 0 3 - - Izquierda Unida - - - - - 2 1 0 - - - Unión de Centro Democrático 4 - - - - - - - - - - Independients 2 - - - - - - - - - - Total 6 9 9 9 9 9 9 9 11 11 11

 Alcaldes 
 Lista d'alcaldes Lechislatura Nombre Partiu politico1979–1983 Jesús Pallás Luño UAP1983–1987 Ángel Córdova Andrés Partido Aragonés1987–1991 Ángel Córdova Andrés Partido Aragonés1991–1995 Ángel Córdova Andrés Partido Aragonés1995–1999 Ángel Córdova Andrés Partido Aragonés1999–2003 Jesús Jaria Gilaberte Partido Aragonés2003–2007 Santos Miguel Moliner Partido Aragonés2007–2011 Francisco Vergé Salvadó Partido Aragonés2011–2015 Francisco Vergé Salvadó Partido Aragonés2015–2017 Inmaculada Abadía El PAR critica el cambio de alcaldía en Alfajarín, en o Heraldo de Aragón.  Partido Popular2017–2019 Jesús Vicén Jesús Vicén, alcalde de Alfajarín: "PP y PSOE nos repartimos la alcaldía y ha funcionado bastante bien", en o Heraldo de Aragón.  Partido de los Socialistas de Aragón2019–2023  2023–2027 Jose Tomas Pueyo Continente  Consulta el listado de alcaldes que han sido proclamados en Aragón en Heraldo de Aragón PP

 Molimentos 
 Castiello d'Alfacharín.
 La Portaza:, l'arco d'entrada d'a muralla, d'o sieglo XIV.
 Ilesia de Sant Miguel Arcánchel d'Alfacharín, a ilesia parroquial adedicada a Sant Miguel Arcánchel, una ilesia que ye l'antiga mesquita d'o sieglo XII d'a localidat, encara que a suya torre ye de 1486. L'edificio ye protechiu legalment dende o 21 de noviembre de 2001 con a suya declaración como Bien d'Intrés Cultural''. Texto en o Boletín Oficial d'Aragón d'a declaración como Bien d'Intrés Cultural d'a ilesia de Sant Miguel Arcánchel d'Alfacharín.

 Localidaz achirmanatas 
 22px Idron (Pireneus Atlanticos, Occitania).

 Vinclos externos 

  Alfajarin.org.
  Mancomunidad Ribera Izquierda del Ebro.

 Referencias 

*